Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1111

1. évfolyam Ajánlott tananyag Az öt népzenei dialektus (Dunántúl, Észak, Alföld, Erdély, Moldva) kistájaiból a kamaracsoport korosztályától, hangszerösszetételétõl, létszámától függõen választott népzenei anyag, mely tartalmazzon parlando rubato elõadásmódú népdalokat és különbözõ karakterû, lüktetésû, ritmikájú, tempójú táncdallamokat. Követelmények A tanuló legyen képes – megadott hangra önállóan hangolni, – hangolni, intonálni a hangológép jelzéseinek megfelelõen, – be– illetve leintésre játékát pontosan megkezdeni és befejezni, – be– és leinteni, – a beintés alapján a helyes tempót azonnal felvenni, – biztosan tempót tartani, – intonációs hibáit javítani a tanár jelzései alapján, – a tanár jelzései alapján hangerõben alkalmazkodni, – stílusosan játszani a tanult népzenei dialektus dallamait. A tanuló legyen tisztában – saját hangszere intonációs jellemzõivel, – a különbözõ ütemfajták ütemsúlyaival, – a népzenei dialektusok hangszeres és énekes zenéjének sajátos stílusával, mûfajaival, jellemzõivel. Az év végi vizsga javasolt anyaga – Két különbözõ karakterû és tempójú népdalokat tartalmazó összeállítás a tanév közben megismert népzenei tájak anyagából. – A tanév közben megismert népzenei tájak anyagából egy táncfüzér, táncrend elõadása koncerten, táncházban.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes